Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Rakúsko, Graz 	
Organizátor:	Európske centrum pre moderné jazyky, Rada Európy (ECML)  	
Termín:	11. 06. – 14. 06. 2014	
Účel:	Pracovné stretnutie národných kontaktných osôb a nominačných autorít Európskeho centra pre moderné jazyky 	
Rokovací jazyk:	anglický jazyk, francúzsky jazyk	
	
Rámcový program
11. 06. 2014 - cesta Bratislava - Graz, príprava na pracovné stretnutie 
12. 06. 2014 - neformálne stretnutie s NCP k diseminácii projektov a spolupráci,1. deň aktivity
13. 06. 2014 - 2. deň aktivity
14. 06. 2014 cesta Graz - Bratislava                    	
	
Stručný priebeh	
Pracovného stretnutia národných kontaktných osôb a nominačných autorít sa zúčastnili zástupcovia z 28 členských krajín Európskeho centra pre moderné jazyky (Albánsko, Andora, Arménsko, Rakúsko, Bosna a Herzegovina, Bulharsko, Chorvátsko, Cyprus, Česká republika, Dánsko, Estónsko, Fínsko, Francúzsko, Holandsko, Island, Írsko, Litva, Lotyšsko, Malta, Montenegro, Nórsko, Poľsko, Srbsko, Slovenská republika, Slovinsko, Švédsko, Švajčiarsko, bývalá Juhoslovanská republika Macedónsko)  a zástupcovia dvoch krajín ako pozorovatelia (Belgicko, Kanada). Pracovného stretnutia sa zároveň zúčastnil koordinátor projektu LACS, Terry Lamb, a členka dozornej rady ECML z Bulharska, Veselina Ganeva. Slovenskú republiku reprezentovala z Ministerstva školstva, vedy, výskumu a športu SR PaedDr. Eva Obžerová - zástupca národnej nominačnej autority a zo Štátneho pedagogického ústavu PhDr. Denisa Ďuranová - národná kontaktná osoba ECML. 

Hlavným cieľom pracovného stretnutia bola výmena skúseností a príkladov dobrej praxe v procese diseminácie výstupov projektov ECML, ako aj diskusia k spoločným prioritám na národnej úrovni pre proces prípravy programu ECML na obdobie 2016 - 2019. 

Body pracovného stretnutia:
1.	Súčasný program ECML 2012 – 2015 
2.	Úloha mediácie v súčasnom programe ECML: školenia a konzultačná činnosť poskytovaná ECML
3.	Príprava programu ECML na obdobie 2016 – 2019
4.	Diskusia k spoločným prioritám v novom programovom období 
5.	Propagácia výzvy na predkladanie projektov pre programové obdobie 2016 – 2019 	
Odporúčania a závery	
Výzva na predkladanie projektov pre programové obdobie ECML 2016 – 2019 bude zverejnená v decembri 2014. Propagácia výzvy na predkladanie projektov zo strany ECML bude realizovaná viacerými formami: zverejnenie výzvy na webovom sídle ECML (www.ecml.at), zaslanie letákov, prostredníctvom elektronickej pošty, sociálnych médií a na rôznych seminároch/konferenciách/pracovných stretnutiach. Na národnej úrovni sa odporúča propagácia výzvy prostredníctvom existujúcich diseminačných nástrojov, zorganizovať konkrétnu udalosť so všeobecnou informáciou o ECML, návšteva ECML experta/člena tímu projektu, ktorý bude informovať o programe a výzve, atď..

Na národnej úrovni sa odporúča viesť vzdelávaciu politiku v súlade s odporúčaniami Rady Európy: Living together – Combining diversity and freedom in 21st century Europe, CM/Rec (2014)5 of the Committee of Ministers to member states on languages of schooling, CM/Rec (2012)13 of the Committee of Ministers to member states on ensuring the quality of education; jazyková politika sa odporúča viesť v súlade s plurilingválnym a interkultúrnym vzdelávaním a Spoločným európskym referenčným rámcom pre jazyky. 

V rámci procesu učenia sa a vyučovania cudzích jazykov, ako aj v oblasti tvorby jazykovej politiky členských štátov EÚ, sa odporúčajú využívať nástroje vytvorené Európskym centrom pre moderné jazyky (organizácia Rady Európy), nakoľko ich hlavných cieľom je podpora kvality jazykového vzdelávania. Učiteľom cudzích jazykov sa odporúča sledovať činnosť Európskeho centra pre moderný jazyky, www.ecml.at, a využívať výstupy práce Centra za účelom zabezpečenia efektívnej výučby cudzích jazykov. Všetky publikácie, ktoré sú výsledkom aktivít ECML, sú k dispozícii na platforme ECML a je možné ich bezplatne stiahnuť (www.ecml.at/publications). Odborná verejnosť môže tiež sledovať prebiehajúce projekty na príslušných webových stránkach, ktoré poskytujú komplexné informácie o projektoch.

Na národnej úrovni sa odporúča podporovať činnosť Európskeho centra pre moderné jazyky a spolupráca s Centrom, ako aj diseminácia výstupov jednotlivých programových období.  
	
Očakávaný prínos	
Informácie nadobudnuté počas pracovnej cesty sú prínosom pre prácu národnej kontaktnej osoby, ako aj v rámci  oddelenia pre cudzie jazyky a tvorbu jazykovej politiky. 
	
Prehľad prinesenej dokumentácie a miesto jej uloženia	
 - 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 17. 06. 2014	
Správu schválil: doc. PaedDr. Viliam Kratochvíl, PhD., riaditeľ ŠPÚ